**TARTU KERGEJÕUSTIKUVETERANIDE KLUBI KEVEK**

**P Õ H I K I R I**

1. **ÜLDSÄTTED**

1.1. Tartu Kergejõustikuveteranide Klubi KEVEK(edaspidi kasutatud ametlikku lühendit KEVEK) on avalikes huvides tegutsev heategevuslik mittetulundusühing, mis on loodud Tartu linna ja maakonna veteraniikka jõudnud kergejõustikuhuviliste aktiivseks tegutsemiseks. KEVEK tegevus on rajatud tema liikmete laialdasele initsiatsiivile ja demokraatlikele printsiipidele.

* 1. KEVEK juhindub oma tegevuses Eestis kehtivatest seadusandlustest ja oma põhikirjast.
	2. Oma õiguste teostamiseks on KEVEK õigus pöörduda riigiasutuste, kohaliku omavalitsuse organite ja kohtute poole
	3. KEVEK on kasumit mittetaotlev juriidiline isik. Tal on nimeline pitsat ja finantsoperatsioonide teostamise õigus. KEVEK hoiab oma rahalisi vahendeid enda poolt valitud pankades kodu- ja välismaal. KEVEK ei anna materiaalset abi või rahaliselt hinnatavaid soodustusi oma asutajatele, juhtimis-ja kontrollorgani liikmele, temale annetusi teinud isikule või sellise isiku juhtimis-kontrollorgani liikmele või nimetatud isiku otsejoones sugulasele.
	4. KEVEK on oma sümboolika ja tal on selle kasutamise ja käsutamise õigus.
	5. KEVEK tegevust juhib Tartus asuv juhatus.
	6. KEVEK on asutatud 19.oktoobril 1989.aastal.
1. **KEVEK TEGEVUSE PÕHIÜLESANDED JA EESMÄRGID**
	1. Kergejõustikuharrastajate ja kergejõustikuhuviliste spordiveteranide tegevuse ühendamine tervise, kehalise tubliduse ja spordimeisterlikkuse säilitamiseks ning parandamiseks.
	2. Spordiveteranide kergejõustikukohtumiste organiseerimine ja kaasabi osutamine Tartus kohalike kergejõustikuvõistluste läbiviimisel.
	3. Võistluste kalenderplaani koostamine ja kinnitamine
	4. Koostöö Eesti Kergejõustikuliiduga ja Eesti Kergejõustikuveteranide Assotsiatsiooniga oma tegevuse organiseerimisel
	5. Veteranide kergejõustikualase info levitamine, trükiste koostamine ja väljaandmine. Rekord- ja edetabelite pidamine, kinnitamine ning avaldamine
2. **KEVEK LIIKMED, NENDE ÕIGUSED JA KOHUSTUSED**
	1. KEVEK liikmeks võivad olla kõik soovijad: naised, kes on vähemalt 35 aastat vanad ja mehed, kes on vähemalt 35 aastat vanad
	2. KEVEK liikme vastuvõtu otsustab KEVEK juhatus sooviavalduse põhjal
	3. KEVEK liikmest lahkumine toimub liikme avalduse põhjal või KEVEK juhatuse otsuse alusel(ebaväärikas käitmumine jms.)
	4. KEVEK liikmetel on õigus: võtta osa KEVEK poolt korraldavatest võistlustest ja üritustest, valida ja olla valitud KEVEK juhtorganitesse, kasutada kehtestatud korras KEVEK sümboolikat ja vara
	5. KEVEK liikmed on kohustatud : jälgima KEVEK põhikirja ja täitma KEVEK juhtorganite otsuseid ja korraldusi, võtma aktiivselt osa KEVEK tegevusest
3. **KEVEK STRUKTUUR JA JUHTIVAD ORGANID**
	1. KEVEK koosneb üksikisikutest
	2. KEVEK kõrgeimaks organiks on tema liikmete üldkoosolek, mis on otsustusvõimeline, kui sellest võtab osa üle poolte liikmetest. Igal liikmel on üks hääl. Üldkoosolekud toimuvad mitte harvemini kui üks kord aastas
		1. KEVEK üldkoosoleku pädevuses on:
4. põhikirja muutmine
5. eesmärgi muutmine
6. KEVEK juhatuse ja revisjonikomisjoni valimine neljaks aastaks
7. KEVEK juhatuse ja revisjonikomisjoni aruannete kinnitamine
8. Perspektiivplaanide(tegevuse, spordiürituste kalendri, finantsmajandusliku) kinnitamine järgmiseks tegevusaastaks
	* 1. KEVEK üldkoosoleku kutsub kokku juhatus:
9. aastaaruande kinnitamiseks
10. juhul kui seda nõuab kirjalikult ja põhjust ära näidates vähemalt 1/10 liikmetest
11. muudel juhtudel, kui KEVEK huvid seda nõuavad
	* 1. Üldkoosolek on otsustusvõimeline, kui sellel osaleb või on esindatud üle poole KEVEK liikmetest
		2. Üldkoosoleku otsus on vastu võetud, kui selle poolt on üle poole koosolekul osalenud KEVEK liikmetest või nende esindajatest
		3. KEVEK põhikirja muutmise, reorganiseerimise või tegevuse lõpetamisel on vajalik vähemalt 2/3 koosolekust osavõtvate liikmete või nende esindajate nõusolek
		4. KEVEK üldkoosoleku otsused võetakse vastu lahtisel hääletamisel
		5. KEVEK üldkoosoleku kohta koostatakse protokoll, millele kirjutavad alla koosoleku juhataja ja protokollija
	1. KEVEK üldkoosolekute vahelisel perioodil juhib KEVEK tegevust KEVEK üldkoosoleku poolt valitud, mitte vähem kui 5-liikmeline juhatus, mille koosseisus on juhatuse esimees, aseesimees, sekretär ja juhatuse liikmed. Juhatuse liikmed esindavad KEVEK kõigis õigustoimingutes 3 kaupa, välja arvatud esimees, kes esindab KEVEK ainuisikuliselt
		1. Tööülesanded valitud juhatuse liikmete vahel jagatakse esimehe või teda asendava aseesimehe ettepanekul juhatuse otsusega
		2. Juhatuse koosolekud toimuvad reeglina vähemalt üks kord kvartalis, aeg ja koht ning päevakord teatatakse juhatuse liikmetele vähemalt 10 päeva enne koosolekut
		3. Juhatuse koosolek on otsustusvõimeline, kui kohal on üle poole juhatuse liikmetest, nende seas esimees või aseesimees, kes juhatab juhatuse koosolekut
		4. Juhatuse koosolekul võetakse otsused vastu lahtisel hääletamisel lihthäälteenamusega. Juhatuse koosolekud protokollitakse, kirjutatakse alla koosoleku juahtaja ja protokollija poolt
		5. Juhatuse koosoleku kutsub kokku juhatuse esimees või aseesimees
12. **KEVEK JUHATUSE PÕHIÜLESANDED**
	1. KEVEK üldkoosolekute ettevalmistamine ja otsuste elluviimine
	2. KEVEK tegevuse kõigi jooksvate küsimuste lahendamine
	3. Kalendriaasta tegevus-, spordiürituste kalender-,finantsmajanduslike plaanide, võistlusjuhendite ja nende eelarvete kinnitamine ning ellurakendamine, täitmise käigu kontrollimine
	4. KEVEK liikmete vastuvõtmine ja liikmeskonnast väljaarvamine
	5. KEVEK finantside ja varade käsutamine ja aruandluse korraldamine, hoiukontode haldamine
	6. KEVEK põhikirja sätete täitmise jälgimine, vajadusel põhikirja täiendamise ja muutmise ettepanekute väljatöötamine ja esitamine KEVEK üldkoosolekule
	7. KEVEK välissuhete korraldamine ja koordineerimine
	8. Toetuste, autasude määramine
	9. KEVEK esindamine spordi- ja teistes organisatsioonides ja asutustes
	10. KEVEK juhatuse esimees tegutseb põhikirja alusel ning esindab KEVEK kõigis organisatsioonides ja asutustes, sõlmib vajadusel raamlepinguid ning annab välja volikirju. Juhatuse esimeest võib vajadusel asendada juhatuse aseesimees
13. **KEVEK VAHENDID JA VARA**
	1. KEVEK vahendid ja vara moodustavad:
		1. juriidiliste ja füüsiliste isikute annetused ja toetused
		2. riiklikud eraldised ja annetused
		3. eraldised ja toetused sihtkapitalidelt ja asutustelt
		4. kingitused ja pärandid
		5. KEVEK põhikirjaliste eesmärkide saavutamiseks korraldatud tasulistest spordiüritustest laekunud sissetulekud, sponsor- ja reklaamlepingute, loteriide, intresside ja muude laekumiste tuled
		6. Tegevuse kindlustamiseks vajalike materjalide ja varade soetamised
		7. Muud sissetulekud, mis on laekunud kooskõlas Mittetulundusühingute seaduse sätetega
	2. KEVEK vahendid ja vara kuulub KEVEK-le. Neid kasutatakse vastavalt põhikirjale mittetulunduslikel eesmärkidel vastavalt kehtivatele õigusaktidele ja käesolevale pühikirjale
	3. KEVEK majandusaasta algab 1.jaanuaril ja lõpeb 31.detsembril. KEVEK maksab makse riigi-ja kohalikku eelarvesse õigusaktidega kehtestatud korras, samuti esitab statistilised aruanded
	4. KEVEK peab vahendite ja varade üle raamatupidamisarvestust ja aruandlust vastavalt kehtivatele õigusaktidele
14. **KEVEK FINANTSTEGEVUSE KONTROLLIMINE**
	1. KEVEK finantstegevust kontrollib üldkoosoleku poolt 4 aastaks valitud revisjonikomisjon
	2. KEVEK revisjonikomisjon revideerib KEVEK finants-majanduslikku olukorda ja KEVEK tegevust, dokumentatsiooni ning asjaajamist, koostab revideerimise akti
	3. Revisjonikomisjon annab oma tegevusest ja revideerimisest aru KEVEK üldkoosolkule
	4. Revisjonikomisjoni liige ei tohi olla KEVEK juhatuse koosseisus
15. **KEVEK ÜHINEMINE JA JAGUNEMINE NING TEGEVUSE LÕPETAMINE**
	1. KEVEK ühinemine ja jagunemine toimub vastavalt Mittetulundusühingute seadusele KEVEK liikmete üldkoosoleku otsusega kui ühinemise ja jagunemise küsimus oli ette nähtud üldkoosoleku päevakorras
	2. KEVEK tegevus lõpetatakse:
		1. Üldkoosoleku otsuse alusel, kui KEVEK lõpetamine oli lülitatud üldkoosoleku päevakorda iseseisva punktina, sellest oli ettenähtud korras KEVEK liikmetele teatatud ja koosolekul oli esindatud üle 2/3 liikmetest ja KEVEK tegevuse lõpetamise poolt hääletas üle 2/3 koosolekul osalenud liikmetest
		2. Õigusaktide alusel(kohtuotsusega sundlõpetamine, pankrotiavalduse alusel vm.)
16. **KEVEK LIKVIDEERIMINE**
	1. KEVEK tegevuse lõpetamisel toimub selle likvideerimine. Likvideerijateks on juhatuse liikmed. Sundlõpetamise korral määrab likvideerijad kohus
	2. Likvideerija lõpetavad KEVEK tegevuse, nõuavad sisse võlad, müüvad vara, rahuldavad võlausaldajate nõuded. Järelejäänu KEVEK vahendid ja vara antakse üle avalik-õiguslikule juriidilisele isikule või tulumaksusoodustusega mittetulundusühingute ja sihtasutuste nimekirja kantud mittetulundusühingule.
	3. KEVEK tegevusel lõppemisel kustutatakse KEVEK likvideerijate avalduse põhjal registrist.
17. **KEVEK PÕHIKIRJA REGISTREERIMINE**
	1. KEVEK põhikiri registreeritaks kehtestatud korras

Muudatused ja täiendused Tartu Kergejõustikuveteranide Klubi KEVEK põhikirja on tehtud ning muudetud ja täiendatud põhikiri on vastu võetud KEVEK liikmete üldkoosolekul Tartus 2.juunil 2007.a.